Immortal Songs: Lagu Lama Menyengat Semula

Immortal Songs: Lagu Lama Menyengat Semula (atau Immortal Songs) merupakan rancangan televisyen pertandingan nyanyian muzik yang diadaptasi daripada siri TV realiti Korea Selatan bertajuk sama atau khusus lagi versi 2011nya di mana formatnya menampilkan penyanyi dan penggubah muzik zaman masa kini akan menyanyikan dan harus mengubah melodi asal lagu-lagu nyanyian penyanyi legenda zaman 80-an hingga 90-an. Rancangan ini memulakan siaran di TV3 sebanyak 7 episod bermula 30 Ogos 2020, dihoskan oleh Ain Edruce, Fad Bocey dan Amy Mastura.

Format rancangan 
Rancangan hiburan Immortal Songs ialah rancangan TV Korea Selatan terbitan Korean Broadcasting System (KBS). Dalam setiap episod, seorang ikon lagenda serta enam penyanyi terkemuka tanah air yang datang dari pelbagai latar belakang dan genre muzik akan membuat penampilan di dalam rancangan ini. Enam penyanyi tersebut akan berentap antara satu sama lain menerusi persembahan dalam versi yang tersendiri menyanyikan semula lagu ikon legenda tersebut.

Di samping itu, sebelum membuat persembahan, para penyanyi akan memperkenalkan diri serta ditemubual oleh tiga orang hos di ‘Farm Fresh Lounge’. Turutan persembahan akan ditentukan secara rawak di pentas utama di mana ianya akan diputuskan melalui undian yang bakal dicabut hos pentas utama menerusi cabutan bola yang mengandungi nama penyanyi. Persembahan para penyanyi akan dinilai oleh lapan orang juri dari kalangan pihak media selepas setiap persembahan. Skor maksimum bagi setiap persembahan adalah sebanyak 800 mata. Penyanyi yang berjaya mendapat skor tertinggi akan dinobatkan sebagai pemenang dalam setiap episod.

Episod

Penyanyi/penggubah legenda 
 Episod 1: Ning Baizura
 Episod 2: Ella
 Episod 3: Fauzi Marzuki
 Episod 4: Dato' M. Nasir
 Episod 5: Dato' Khadijah Ibrahim
 Episod 6: Dato' Jefrydin
 Episod 7: Fauziah Latiff

Rujukan

Pautan luar 
 

Rancangan TV3
Rancangan televisyen realiti Malaysia